Cézanne esseva influentiate per ille. Cézanne esseva un grande fonte, de que multes de ille pueros [= homines como Othon Friesz] prenderea un cuppa; mais le fonte esseva ja illac, effundente. E sin Cézanne il non haberea alcun disveloppamento de pictura moderne.

Le autores del studio considera inadequate le utilisation del expression ""abuso sexual infantil"" utilisate in le obras de psychologia pro definir tote le interactiones sexual que pote haber loco inter infantes o adolescentes e personas de etate significativemente plus grande, pois que, secundo illes explica, qualcunque de iste relationes, malgrado non esser legal o acceptate socialmente, poterea esser consensual e ergo non abusive. Nonobstante, illes justifica le utilisation del expression ""abuso sexual infantil"" (ASI) in su studio proque illo es le mesme que utilisava previemente le autores del travalios revisate.

Un del experimentos plus famose e interessante de Skinner examinava le formation de superstition in un de su animales favorite pro experimentation, le columba. Skinner poneva un serie de columbas con fame in cassas attaccate a un mechanismo automatic que delivrava alimento al columba in ""intervallos regular sin qualcunque referentia al comportamento del ave"". Ille discoperiva que le columbas associava le delivramento de alimento a alcun actiones que illes esseva in processo de accomplir quando le alimento appareva, e que illes continuava a facer ille mesme actiones depois.

Iste album ingenera le nascentia del Rock Gothic, representate illac in su senso plus pur. Nam sin ornamentos, The Cure continuava a construer hic, implicitemente, su portrait intertemporal del malesser, que esseva plenmente finite con le album sequente sub le forma de apocalypse interior.

Le Rheno ha essite essential pro le commercio, transportation e communication west-europee depois tempores roman; controlo del fluvio ha sovente essite un pomo de discordio inter nationes. In antiquitate, on venerava Rheno Patre como un deo. Le fluvio esseva longemente le limite inter le Imperio Roman e le «barbaros». In le Medievo, le citates german del Rheno (Worms, Colonia, Mainz, Koblenz, Speyer...) esseva inter le plus importante del Sacre Imperio Roman. Le questa pro un fabulose thesauro depose in le Rheno es le thema fantastic del Nibelungenlied (poema epic german composite verso le fin del seculo 12). Ludovico XIV ha reclamate tote le ripo sinistra como le frontiera natural del Francia; le revolutionarios francese ha successe in incorporar le paises concernite (Belgica, Rhenania, Pais Basse del sud) in le territorio del Republica. Nationalistas german ha respondite in revendicar le totalitate del Rheno como un «fluvio german», e ha incorporate plure vices Alsatia in Germania. Romanticos german ha resuscitava le culto de Vater Rhein (Rheno Patre); in Der Ring des Nibelungen, Richard Wagner introduceva anque le Rheintöchter, tres filias supernatural del Rheno.